- Hindi News
- National
- बोर्ड परीक्षा : नाकाफी दिखे सभी प्रयास पर्ची देने वालों पर पुलिस ने चलाया डंडा
बोर्ड परीक्षा : नाकाफी दिखे सभी प्रयास पर्ची देने वालों पर पुलिस ने चलाया डंडा
हरियाणाविद्यालय शिक्षा बोर्ड द्वारा संचालित कक्षा दसवीं एवं 12वीं की परीक्षा मंगलवार को शुरू हो गई। दोनों ही कक्षाओं में पहले दिन अंग्रेजी विषय की परीक्षा थी। विभाग की ओर से पुरजोर दावा किया गया था कि परीक्षा नकल रहित एवं बगैर बाहरी हस्तक्षेप को होगी। इसको लेकर प्रयास भी हुए, लेकिन यह नाकाफी साबित हुए। ग्रामीण क्षेत्र ही नहीं बल्कि शहर में भी पर्चियां बनाकर उन्हें परीक्षा केन्द्रों में पहुंचाते हुए युवक देखे गए। यही नहीं धारा 144 के अंतर्गत परीक्षा केन्द्रों के नजदीक फोटो स्टेट मशीन बंद करने के निर्देश हैं, उसकी भी यहां पालना होती नहीं दिखी। कुछ स्थानों पर पर्ची देने का प्रयास कर रहे युवकों पर पुलिस ने डंडे भी बरसाए।
इन सब परेशानी के बीच सुखद स्थिति यह थी कि साल बाद गई दसवीं एवं 12वीं की वार्षिक परीक्षा का पहला दिन विद्यार्थियों के लिए संतोषजनक रहा। वे तनावमुक्त होकर परीक्षा केंद्र से निकले। कक्षा दसवीं में जहां किसी विद्यार्थी के खिलाफ केस नहीं बना तो वहीं कक्षा 12वीं में 17 विद्यार्थियों को नकल करते हुए पकड़ा गया। उनका यूएमसी बनाया गया। शिक्षा बोर्ड की ओर से सोनीपत में 97 परीक्षा केन्द्रों में कक्षा दसवीं एवं 12वीं की परीक्षा संचालित की गई, जिसमें करीब 32 हजार विद्यार्थी शामिल हुए। इसमें ओपन के विद्यार्थी भी शामिल है।
राई | हरियाणाविद्यालय शिक्षा बोर्ड भिवानी की दसवीं कक्षा की परीक्षा मंगलवार से शुरू हा़े गई। इस बार नकल रोकने के लिए खुद सरपंचों ने हाथों में लाठी उठा ली है। पुलिस कर्मियों के साथ सरपंचों ने भी परीक्षा के दौरान परीक्षा केंद्र में तैनात रहते हुए नकल रोको अभियान की शुरुआत की। खंड शिक्षा अधिकारी सुरेंद्र मोर ने जब राजकीय सीनियर सेकेंडरी स्कूल राई का दौरा किया तो सरपंच के प्रयास की सराहना की। राजकीय सीनियर सेकेंडरी स्कूल नाहरी में सुबह दस बजे जैसे ही विद्यार्थी परीक्षा केंद्र में पहुंचे तो उनका सामना गांव के दोनों सरपंचों से हुआ। सरपंच सुनील दहिया लता देवी के पति महेश शर्मा ने छात्राओं को साफ शब्दों में कहा कि इस बार नकल रहित परीक्षा केंद्र चलेगा। दोनों सरपंचों ने हाथों में लाठी लेकर पंचाें को स्कूल के बाहर गेट पर तैनात कर दिया।
शहरी क्षेत्र के विभिन्न परीक्षा केंद्रों के बाहर यह स्थिति बेहद आम रही कि एक एयर होस्ट ट्रेनिंग सेंटर की प्रतिभागी छात्राओं के बीच मार्केटिंग के लिए पहुंच रहीं थीं और उनके नंबरों के अदान प्रदान के अलावा उनकी रूचियां जान रहीं थीं। इन लड़कियों के साथ बातचीत की कोशिश में कुछ युवक उनके साथ छींटाकशी भी कर रहे थे।
सोनीपत .परीक्षा केंद्र के बाहर खड़ी बस में नकल बनाते हुए युवकों पर पुलिस ने चलाई लाठी।
गन्नौर एसडीएम निर्मल नागर ने परीक्षा केंद्रों का निरीक्षण किया। हिदायत दी की परीक्षा केंद्र में नियुक्त अधिकारी ध्यान देंगे कि कोई भी नकल हो यदि नकल होती है तो संबंधित अधिकारियों के खिलाफ सख्त कार्यवाही की जाएगी।
शिक्षा विभाग के आला अधिकारियों ने बताया कि बाहरी तत्वों ने परीक्षा व्यवस्था को बुरी तरह से प्रभावित किया। शहर में जहां राजकीय सीनियर सेकेंडरी स्कूल मॉडल टाउन, सीआरजेड के बाहर पुलिस कर्मी से बाहरी तत्व उलझते दिखे तो वहीं रभडा, भावड़, रिढ़ाना खेडी गुज्जर में बाहरी तत्वों जमकर नकल करवाने का प्रयास किया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva